钦定古今图书集成/理学汇编/学行典/第191卷 > 夏永庆
## 钦定古今图书集成/理学汇编/学行典/第191卷 > 夏永庆

按《宁波府志》：“夏永庆，字章甫，定海人。大德中，侍父文
德转粟京师，浮海而北。舟抵海津镇，时易一小舟，盘
载喧呼，杂蹂文德颠仆溺水。永庆震骇号天，没入洪
涛，戴父出波面，舵工提戟钩其衣，父赖不死。永庆力
不能支，竟沈于水。其后诸弟伤之，益以孝义，维其家，
居同室，食同爨。至正十三年，有司上于朝，旌其门曰
‘孝义之门’。”